Knowit

Knowit on pohjoismainen konsulttiyritys, joka keskittyy digitaaliseen muutokseen ja kestävään kehitykseen. Knowit tuottaa palveluita, jotka keskittyvät teknologiaan ja sovelluksiin, tietoturvaan, dataan, digitaaliseen asiakaskokemukseen, brändiin ja markkinointiin sekä liikkeenjohdon konsultointiin. Knowitilla on yli 4 000 työntekijää Ruotsissa, Norjassa, Suomessa, Tanskassa, Puolassa ja Saksassa ja se on listattu Tukholman OMX-pörssissä vuodesta 1997 lähtien. Knowitilla on Suomessa toimipisteet Helsingissä, Tampereella, Turussa ja Oulussa. Suomessa työntekijöitä on yli 400. 

Knowitin liikevaihto Suomessa vuonna 2024 oli 739M SEK, eli noin 66,9M €  pienoiskuva|Knowit Oy:n logo

 Historia 
Knowit perustettiin vuonna 1990 Ruotsissa. Suomessa Knowit Oy oli aikaisemmalta nimeltään Endero Oy. Vuonna 2010 Endero siirtyi yrityskaupalla osaksi Knowit-konsernia, ja kauppa astui voimaan 1.1.2010. Endero Oy muutti nimensä Knowit Oy:ksi 22.5.2012.  

Knowit Finlandin emoyhtiönä toimii Knowit Oy. Liiketoimintayhtiöitä Suomessa ovat Knowit Experience Oy, Knowit Insight Oy, Knowit Solutions Oy ja Knowit Solutions FLX Oy. 

 Yrityksen rakenne ja liiketoiminta-alueet 
Knowit toimii neljällä liiketoiminta-alueella:  

 Solutions: Solutions -liiketoiminta-alue kehittää ja ylläpitää räätälöityjä IT-ratkaisuja, jotka tukevat asiakkaiden liiketoiminnan kehitystä vastaamaan muuttuvia tarpeita, teknologiaa ja kestävän kehityksen tavoitteita. Palvelut kattavat haastavien ympäristöjen järjestelmähankkeet, integraatiot, data- ja analytiikkaratkaisut, ohjelmistokehityksen, testauksen ja laadunvarmistuksen sekä ylläpito- ja hallintapalvelut. Solutions toimii Suomessa, Ruotsissa, Tanskassa ja Norjassa. 

 Experience: Experience -liiketoiminta-alue keskittyy digitaalisten asiakaskokemuksien luomiseen. Experience tarjoaa räätälöityjä verkkopalveluita ja niiden ylläpitoa, digitaaliseen liiketoimintaan liittyviä palveluita, digitaalisia viestintä- ja markkinointipalveluita, analytiikkapalveluita sekä laadunvarmistusta. Experience toimii Ruotsissa, Norjassa, Tanskassa ja Suomessa.
 Insight: Insight –liiketoiminta-alue on liikkeenjohdon konsultointiyksikkö, joka keskittyy strategian ja arvon luomisen yhdistämiseen sekä kaupallisiin toimintoihin, operatiiviseen tehokkuuteen ja brändin kehittämiseen. Insight toimii Ruotsissa, Norjassa ja Suomessa.  
 Connectivity: Connectivity -liiketoiminta-alue toimii asiakkaiden tuotekehitysorganisaatioiden jatkeena. Connectivity on erikoistunut sulautettuihin järjestelmiin, pilvipalvelusovelluksiin, IoT-alustoihin ja tietoturvaan. Connectivity toimii Ruotsissa, Puolassa ja Saksassa.

 Johtoryhmä Suomessa 
Suomessa Knowitin liiketoiminta-alueiden toimitusjohtajat ovat: 

 Knowit Solutions Oy: Juha Markkanen  

 Knowit Experience Oy: Marjo Himanen 

 Knowit Insight Oy: Maria Åberg 

 Knowit Solutions FLX Oy: Harri Salminen 

Emoyhtiö Knowit Oy:n toimitusjohtajana toimii Tommi Grönholm. 

 Yrityskaupat Suomessa 
Knowit on vahvistanut asemaansa Suomessa strategisilla yritysostoilla. Knowit osti pohjoismaisen digitaalisen asiakaskokemustoimisto Creunan vuonna 2021, ja Creuna liittyi osaksi Knowitia vuonna 2021. 

Myöhemmin vuonna 2021 Knowit osti pohjoismaisen IT- ja teknologiakonsultointiyritys Cybercomin, ja Cybercom liittyi osaksi Knowitia vuonna 2021. Samassa yhteydessä Knowit osti myös pohjoismaisen liikkeenjohdon konsultointiyritys Capacentin. Capacent liittyi osaksi Knowitia 2022.  

Vuonna 2022 Knowit osti kaupallistamisen strategioiden markkinajohtaja Marketing Clinicin. Marketing Clinic liittyi osaksi Knowitia vuonna 2023. 

 Saavutuksia 
Knowit on saavuttanut merkittäviä tunnustuksia:  

 Suomi.fi-portaali: Knowit oli keskeisessä roolissa Suomi.fi-portaalin kehityksessä, joka palkittiin maailman parhaana julkishallinnon verkkopalveluna vuonna 2025. 

 AWS Nordic Partner of the Year 2021, 2022, 2023 
 Knowit on yksi harvoista Azure Expert MSP -statuksen saavuttaneista Microsoft-kumppaneista Pohjoismaissa 
 Optimizely Solutions Partner of the Year 2022 

 Kumppanuudet 

 Knowit on AWS:n Premier Partner ja kyvykkyyksiä ovat strategia ja advisory-tason konsultointi, pilvipalvelun perusta ja käyttöönotto, pilvimigraatio ja modernisaatio, DevOps ja SRE, tietoturva ja vaatimustenmukaisuus sekä kestävä kehitys 

 Knowit on Google Cloud Premium Partner 

 Knowit on Microsoft Solutions Partner kaikilla kuudella kumppaniohjelman ratkaisualueella – Modern Work, Security, Azure for Infrastructure, Azure Digital & App Innovation, Data & AI ja Business Applications. Lisäksi Knowit on yksi harvoista Azure Expert MSP –statuksen saavuttaneista Microsoft-kumppaneista Pohjoismaissa 

 Knowit on Optimizelyn Premium Platinum Solution Partner 

Lisäksi Knowitilla on kumppanuus seuraavien toimijoiden kanssa: Google Analytics, Piwik Pro, Snowflake, Umbraco, Inriver, sas, Tableau, WhereScape, Denodo, Litium, Contentsquare, Sitevision, Salesforce, HubSpot. 

Knowit tekee tiivistä yhteistyötä myös TechArenan, Women in Tech -yhteisön, UNHCR:n ja Diversity Charter Swedenin kanssa. 

 Kestävä kehitys 
Knowit edistää kestävää kehitystä digitalisaation ja innovaatioiden avulla, tavoitteenaan kestävä ja inhimillinen yhteiskunta. Yritys on sitoutunut YK:n Global Compact -aloitteeseen, mikä tarkoittaa eettistä liiketoimintaa, työntekijöiden kunnioittamista ja ympäristövaikutusten minimointia. ​ 

Knowit on asettanut seuraavat kestävän kehityksen tavoitteet:​ 

 Liikevaihdon kestävyys: Vuoteen 2030 mennessä 80 % liikevaihdosta edistää vähintään yhtä YK:n kestävän kehityksen tavoitetta, joissa yritys voi vaikuttaa eniten.  

 Hiilidioksidipäästöjen vähentäminen: Knowit on ollut ilmastopositiivinen vuodesta 2022 ja pyrkii puolittamaan toimintansa CO₂-päästöt vuoteen 2030 mennessä verrattuna vuoden 2019 tasoon. 

 Sukupuolten tasa-arvo: Tavoitteena on tasapuolinen sukupuolijakauma (40–60 %) kaikilla johtotasolla. Vuonna 2024 naisten osuus konsernin johtajista oli 42 %. ​Suomessa naisten osuus ylimmässä johdossa oli 76%.

Näiden toimien ansiosta Knowitille myönnettiin vuonna 2022 Nasdaqin ESG-läpinäkyvyyskumppanin sertifikaatti. 

Lähteet

Aiheesta muualla
 Knowitin verkkosivut
 Knowit -konsernin verkkosivut

Luokka:Suomalaiset tietotekniikkayhtiöt
Luokka:Suomalaiset ohjelmistoyritykset
Luokka:Suomalaiset konsultointiyhtiöt
Luokka:Suomalaiset mainostoimistot
Luokka:Ruotsalaiset pörssiyhtiöt